Gandia posa en marxa les dependències de la Policia Local a la platja
23 juliol 2020

## Gandia posa en marxa les dependències de la Policia Local a la platja23 juliol 2020Última actualització: 14 juliol 2025

![](../gestion/img/_AO_4954-copia.jpg)  
  

El regidor delegat de Seguretat, **Nacho Arnau**, acompanyat el regidor de Turisme, **Vicent Mascarell** i altres membres de la corporació municipal han visitat aquest matí les instal·lacions de les noves dependències de la Policia Local situat a la platja de Gandia al passeig Marítim, 46.

Una actuació programada per a després de l'estiu però que s'ha avançat a causa de les necessitats provocades per la crisi sanitària. D'aquesta manera, i després de la demolició de l'antic edifici, s'ha instal·lat una sèrie d'espais modulars destinats a donar servei a la ciutadania i els agents. "_Hem fet un esforç administratiu important per poder tenir hui aquesta infraestructura funcionant_".

Arnau ha destacat que durant aquest estiu s'ha doblat la vigilància a la platja. "_Ara disposem de quadre quads durant els dos torns del dia i del buggy a la nit i tindre un reté a la meitat de la platja ens permet una presència molt més ràpida en cas que hi haja algun problema_" i ha recordat que "_hem de seguir complint amb les obligacions de la nova normalitat: utilitzar sempre la màscara i mantenir la distància_".

La instal·lació modular quanta una oficina d'atenció al ciutadà, a més d'espais destinats als agents i els vehicles que utilitzaran durant aquests mesos.